Mosselbaai-polisieman skiet vrou, homselfArgieffoto Foto: SAPD, Facebook ŉ 33-jarige polisiebeampte het Donderdag in Kwanonqaba naby Mosselbaai eers sy vrou geskiet voordat hy homself geskiet het. “Konstabel Zingisa Ntlemeza en sy vrou het blykbaar gestry,” het kapt. Bernadine Steyn, woordvoerder van die polisie in die Wes-Kaap, gesê. “Hy het haar geskiet voordat hy selfmoord gepleeg het.” Die 30-jarige vrou is in ŉ stabiele toestand in die hospitaal. Sy is in die skouer getref. “Ons ondersoek ŉ saak van poging tot moord en sal ŉ geregtelike doodsondersoek doen.” -SAPA